Diari Oficial de la Generalitat Valenciana


Sumari del DOGV 4845, del 20-09-2004 (2004/9418)

Notificació a Keith Morris. Expedient número 178/2204 BFC.
----------------------------------------------------------

### Dades del document

Número de DOGV
:   4845

Data del DOGV
:   20-09-2004

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2004/9418


Organisme emissor
:   Conselleria de Territori i Habitatge

Tipus de document
:   Anunci

Notificació a Keith Morris. Expedient número 178/7228 PHD. [2004/F9418]
  
De conformitat amb el que ha acordat aquesta Sotssecretaria, i a l'empara del que disposa l'article 59.5 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant el present edicte es notifica a Keith Morris, amb últim domicili conegut a Las Palmeras, illa 1, bloc 6, Los Altos Orihuela Costa, d'Orihuela (Alacant), mesures cautelars de data 21 de juny del 2004 dictades pel director territorial de Territori i Habitatge d'Alacant en l'expedient sancionador número 178/5778 XUY, que es tramita en la Unitat d'Inspecció del Territori d'aquesta conselleria:
  
Vistes les actuacions practicades en l'expedient sancionador de referència.
  
Vist que ha sigut dictat acord d'iniciació de l'indicat expedient en el qual ha sigut imputat Keith Morris per la comissió d'una infracció administrativa a la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana, basant-se en els fets següents:
  
Que en data 4 de febrer del 2004 un agent mediambiental d'aquesta conselleria ha pogut constatar que a la parcel·la 56 del polígon 349, a la partida de Daimes, del terme municipal d'Elx, en concret a la zona B de l'àrea de predomini agrícola del Decret 60/2003, d'ordenació de les zones perifèriques de protecció del sistema de zones humides del sud d'Alacant, Keith Morris està construint un habitatge particular no vinculat a cap explotació agrícola, fet que infringeix l'article 14 del Decret 60/2003, com també el punt tercer de l'Acord de 21 de novembre del 2003, d'aplicació de les mesures cautelars previstes en l'àmbit del PORN del sistema de zones humides del sud d'Alacant.
  
De conformitat amb el que disposa l'article 15 en relació amb la disposició addicional tercera de la Llei de la Generalitat Valenciana 11/1994, de 27 de desembre, d'Espais Naturals Protegits de la Comunitat Valenciana, la zona on s'han produït els fets denunciats està considerada com a zona humida, de manera que resulta obligada la persecució d'actuacions que, com la denunciada, són susceptibles de provocar la seua recessió i degradació.
  
Vist que l'article 14 del Decret 60/2003, de 13 de maig, del Govern Valencià, pel qual s'aprova l'ordenació de les zones perifèriques de protecció del sistema de zones humides del sud d'Alacant, estableix que en les àrees de predomini agrícola B, a més dels usos ja permesos en la categoria anterior, s'afegeixen l'habitatge unifamiliar i magatzem vinculats a l'explotació agrícola; i atés que l'habitatge particular no està relacionat amb l'activitat agrícola.
  
Vist que, en atenció als referits fets, i sense prejutjar el fons de la resolució definitiva del procediment, sembla que en el present cas concorren els suficients indicis racionals o elements objectius sobre la vertadera existència dels fets il·lícits i sobre la presumpta culpabilitat de la persona imputada.
  
Vist que, si no s'adopta immediatament cap tipus de mesura provisional i a la vista de l'estat en què es troba la tramitació de l'expedient, el transcurs del temps que resta per a finalitzar el procediment podia fer perillar les condicions ambientals de l'entorn en què es troba la construcció.
  
Vist que, d'acord amb el que antecedeix es fa necessària l'adopció de la mesura cautelar consistent en la paralització de la construcció de l'habitatge unifamiliar, a la parcel·la 349 del polígon 56, en la partida de Daimes, del terme municipal d'Elx. Mesura prevista expressament en l'article 15.2 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora i que resulta idònia i proporcionada de cara a la consecució dels efectes assenyalats.
  
Vist l'article 136 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i l'article 15 del Reial Decret 1.398/1993, de 4 d'agost, pel qual s'aprova el Reglament del Procediment per a l'Exercici de la Potestat Sancionadora i la resta de normes de general i pertinent aplicació.
  
S'acorda:
  
Ordenar amb caràcter cautelar a Keith Morris la paralització de la construcció de l'habitatge unifamiliar siti a la parcel·la 349 del polígon 56, a la partida de Daimes, del terme municipal d'Elx. La qual cosa s'ha de portat a efecte en el termini de cinc dies comptadors a partir de la recepció de la notificació del present acord, en cas contrari, es procedirà de forma subsidiària a la reparació del dany causat a càrrec seu.
  
Cal notificar el present acord als interessats amb menció expressa als requisits exigits en l'article 58.2 de la Llei 4/1999, de 13 de gener, de Modificació de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Contra el present acord no hi cap cap recurs pel fet de tractar-se d'un acte de tràmit no definitiu en via administrativa; això no obstant, l'interessat pot utilitzar qualsevol altra via que estime oportuna.
  
I perquè servisca de notificació a l'interessat mencionat anteriorment, s'expedeix el present edicte.